প্রয়াত চিকিৎসক সুব্রত মৈত্র যখন সরকারি হাসপাতালের কাজকর্মের উপরে নজরদারি চালানোর জন্য গড়া স্বাস্থ্য সংক্রান্ত মাল্টিডিসিপ্লিনারি কমিটির চেয়ারম্যান ছিলেন, তখনই চিকিৎসকদের কাজের নিরিখে ‘র‌্যাঙ্ক’ দেওয়ার প্রস্তাব করেছিলেন। ভাল কাজের জন্য পুরস্কার এবং ফাঁকি মারার জন্য তিরস্কারের উপরেও জোর দেন তিনি। বস্তুত তাঁর প্রস্তাবের ভিত্তিতেই গত জানুয়ারিতে সার্জন এবং স্ত্রীরোগ-বিশেষজ্ঞদের মাসিক পারফরম্যান্সের তথ্য চেয়ে পাঠানো শুরু হয় হাসপাতালের কাছে।